Oorwinning vir Tim Noakes | Netwerk24
Oorwinning vir Tim Noakes
21 April 2017 12:19
Tim Noakes Foto: Verskaf
Die Raad vir Gesondheidsberoepe van Suid-Afrika (RGBSA) het prof. Tim Noakes onskuldig bevind aan onprofessionele optrede.
Noakes, wie se boek The Real Meal Revolution 'n lae koolhidrate en hoë vet (LCHF) dieet ondersteun, is voor die RGBSA geroep nadat 'n klag teen hom gelê is deur Claire Julsing-Strydom, die voormalige hoof van die Vereniging vir Dieetkunde in Suid-Afrika.
Die klag is aangespoor deur 'n twiet wat Noakes aan Pippa Leenstra gestuur het, nadat sy vir advies gevra het oor voeding vir babas en borsvoeding.
In haar twiet het sy Noakes gevra of die dieet gepas is vir ma's wat borsvoed. Sy was bekommerd dat babas winderig kan word as die ma baie suiwelprodukte en blomkool eet.
Noakes het haar aangeraai om die kind te voed en gewoond te maak aan LCHF-kosse, wat hy as "regte" kos beskryf het.
Noakes is deur meerderheid (4 van 5) van paneel wat sy saak ondersoek het onskuldig bevind.
Die RGBSA sê Noakes het nie in sy kapasiteit as dokter opgetree nie en dus kan sy skrywe nie as professionele raad beskou word nie.